open-index/open-wikipedia-markdown huggingface dataset:
Bygg og bli gær’n

***Bygg og bli gær'n*** (originalt ***Mr. Blandings Builds His Dream House***) er en filmkomedie fra 1948, regissert av H.C. Potter og med Cary Grant og Myrna Loy i hovedrollene. Filmen ble skrevet og produsert av samarbeidspartnerne Melvin Frank og Norma Panama, og var en filmatisering av Eric Hodgins' populære roman *Mr. Blandings Builds His Dream House* fra 1946.

Filmen gjorde stor suksess i kinosalene, og har vært en populær film også siden, både på TV og video. Warner Home Video ga ut filmen på DVD med digitalisert lyd og bilde i 2004, etter en kampanje for å få den lansert på DVD. På grunn av en handling seeren lett kan kjenne seg igjen i, har det kommet en rekke nyinnspillinger av filmen, inkludert Tom Hanks' *[[The Money Pit]]* fra 1986, *The Dream House* fra 1993, samt *[[Are We Done Yet?]]* fra 2007.

## Reklame for filmen
Som en reklame for filmen ble hele 73 fullskala replika av huset bygd rundt omkring i USA for salg. Tusenvis av personer møtte opp foran huset bygd i Ottawa Hills i Ohio for å være med på åpningen.

Det faktiske huset bygd i filmen står fortsatt i Litchfield County town i New Milford i Connecticut. Det ble solgt i august 2004 for 1,2 millioner dollar.

## Handling
Jim Blandings (Cary Grant), en oppvakt reklameagent, bor sammen med kona Muriel (Myrna Loy) og to døtre i en trang leilighet i New York. På grunn av plassmangelen bestemmer herr Blandings seg i hemmelighet for å pusse opp leiligheten. Etter å ha tenkt litt over arbeidet som kreves, og ombestemt seg, finner han en reklame for nye hus i Connecticut. Først tenker han at han skal kjøpe og pusse opp et gammelt hus, og han kontakter en eiendomsmegler. Eiendomsmegleren finner ut at familien Blandings er nøyaktig den typen duster han trenger for å bli kvitt «det gamle Hackett-huset» i Lansdale County. Herr Blandings ender opp med å kjøpe eiendommen for mye mer enn den er verd, selv om advokaten hans anbefaler ham å la være.

Huset viser seg å være i svært dårlig stand, og må repareres. Familien leier inn herr Simms (Reginald Denny), en arkitekt som skal tegne om huset, og overvåke ombyggingen. Herr Blandings støter på en rekke problemer under byggingen, blant annet at huset ligger så langt unna New York at han må ta et tog to timer tidligere enn han gjorde før, og at han kommer på kontoret lenge før det åpner om morgenen, samt at huset mangler vinduer den dagen de flytter inn.

På toppen av det hele må herr Blandings lage et slagord for WHAM skinke (WHAM Ham), et oppdrag som tidligere har ført til at en rekke reklameagenter har måttet si opp jobben. Han mistenker også at Muriel har et sidesprang med advokaten deres.

## Rolleliste

## Referanser


## Eksterne lenker
* 
* En radioversjon av filmen fra 1949 opprinnelig sendt av *[[Lux Radio Theatre]]* finnes på The Internet Archive
Moloma

**Moloma** (russisk: Молома) er ei elv i Kirov oblast i Russland. Den er ei nordlig sideelv til Vjatka, som den munner ut i ved byen Kotelnitsj. Moloma er 419 kilometer lang, og nedbørfeltet er på . Moloma fryser over tidlig i november og forblir islagt til sent i april.

## Referanser


## Eksterne lenker
*
Vanja

**Vanja** og **Wanja** er norske og svenske kvinnenavn dannet av det russiske mannsnavnet *Vanja*, som er en kjæleform av *[[Ivan]]*. *Ivan* er den russiske formen av *[[Johannes]]*, som betyr «Gud er nådig». *Vanja* har navnedag 22. januar i Norge og 24. mai i Sverige.

## Utbredelse
Tabellen nedenfor gir en detaljert oversikt over populariteten til fornavnet Vanja i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Vanja Nilsen (f 1983), norsk tegneserieskaper
* Vanja Frixen (f 1984), norsk artist

## Annen bruk av navnet
* *Onkel Vanja*, drama av Anton Tsjekhov fra ca. 1899

## Referanser


## Eksterne lenker
*
Richard Branson

**Richard Charles Nicholas Branson** (født 1950) er en britisk forretningsmann, mest kjent for musikkfirmaet Virgin, som inneholder over 360 ulike bedrifter. Blant disse er platebutikkjeden Virgin Megastores, plateselskapet Virgin Records og flyselskapet Virgin Atlantic.

Han er kjent som en meget fargerik person, og har også spilt biroller i en rekke TV-serier og filmer, deriblant *[[Venner for livet]]*, *[[Baywatch]]* og *[[Jorden rundt på 80 dager]]*.

Branson ble i 2000 utnevnt til knight bachelor for sin innsats for entreprenørskap. Han ble dermed opphøyet i ridderstanden og fikk rett til å føre tiltaleformen *[[sir]]* foran sitt navn.

I 2014 vant han *Oslo Business for Peace Award*, som utdeles hver mai i Oslo.

Branson etablerte platebutikken Virgin record shop i London. Han samlet nok penger til å kjøpe et nedslitt hus på landet og etablerte der platestudioet han kalte Manor. Branson fikk en demo med Mike Oldfield og forsøkte å få Mercury til å gi det som album. Oldfield avslo å legge til vokal slik Mercury ba om. Branson bestemte seg dermed for å starte plateselskap. Oldfields *[[Tubular Bells]]* ble selskapets første utgivelse og begynnelsen på Bransons forretningsimperium. Innen 1975 hadde *Tubular Bells* solgt fem millioner eksemplarer var grunnlaget for Bransons forretningsimperium.

## Referanser


## Eksterne lenker
* 
* 
* 
* 
*
Stefan Thunberg

**Stefan Thunberg**, egentlig *John Boris Stefan Sumonja*, (født 30. juni 1968 i Högalids församling, Stockholm) er en svensk skuespiller, manusforfatter og regissør.

## Filmografi, i utvalg
### Regi
* 2006 – *Exit* (Regi, andreteam)
* 2003 – *Föräldramötet* 

### Manus
* 2009 – *[[Wallander – Skytteren]]*
* 2006 – *[[Wallander – Hemmeligheten]]*
* 2006 – *[[Wallander – Forfalskeren]]* (manusredaktør) 
* 2006 – *Moreno & tystnaden*
* 2006 – *Hemligheten*
* 2006 – *Fallet G*
* 2005 – *Münsters fall*
* 2005 – *Coachen*
* 2005 – *[[Carambole (film)|Carambole]]* (storyline) 
* 2003 – *Föräldramötet*
* 2003 – *Hem ljuva hem* (manuskonsulent)

### Dramaturgi
* 2004- *Rånarna* 
* 2003 – *Hissen* (Film Stockholm) 

### Medvirkning
* 2005 – *Buss till Italien* 
* 2003 – *Miffo*
* 2003 – *Hans och hennes*

### Skuespiller
* 2003 – *Lilla Jönssonligan på styva linan*, – politikunstneren 

## Referanser


## Eksterne lenker
*
Leif Preus

**Leif Preus** (1928–2013) var en norsk fotograf og grunnleggeren av Preus Foto og Preus museum i Horten i Vestfold. Preus ble æresmedlem i Norges Fotografforbund i 1992 og utnevnt til Ridder av 1. klasse av St. Olavs Orden i 2003.

## Preus Foto
Leif Preus startet en fotobutikk i Horten sammen med Odd Ruud i 1956. Butikken solgte kamerautstyr, hadde portrettstudio og sort/hvitt fotolaboratorium. Med støtte fra Horten kommune startet Preus opp fotolaboratorium, som etterhvert utviklet seg til å bli ett av landets største. Preus Foto ekspanderte kraftig i 1980-årene og 1990-årene, og hadde i sine glansdager over 200 ansatte og mer enn 40 fotobutikker. Leif Preus startet også opp den internasjonale portrettfotografkjeden *Color Art Photo*. Preus Foto ble i 2007 kjøpt opp av Telebutikken.

## Preus Fotomuseum

I 1976 åpnet Preus fotomuseum i Langgaten i Horten. Helt fra starten utgjorde museets samling en av de mest omfattende fototekniske samlinger med oversikt over fotohistorien i Europa. Allerede etter ett års drift, i 1977, ble museet nominert til *European Museum of The Year Award*, som det første norske museet. Museet var privatdrevet frem til 1995, da Staten kjøpte museet med tanke på å grunnlegge et nasjonalt museum for fotografi. Preus var selv direktør for museet fra 1994 til 1998. I 2001 flyttet museet til Karljohansvern utenfor Horten. Museet heter i dag Preus museum.

Preus startet også Kihlegalleriet i Horten, et galleri grunnlagt på kunstneren Harald Kihles arbeider.

## Referanser


## Eksterne lenker
* Preus Museum, Norsk Museum for Fotografi
* Preus Foto
Buys-Ballots lov

**Buys-Ballots lov** er i meteorologi en lov som sier: 

Med andre ord, så strømmer luften mot klokken rundt et lavtrykk på den nordlige halvkule. Dette er tilnærmet riktig på høyere breddegrader på den nordlige halvkule, og motsatt på den sørlige halvkule, men vinkelen mellom isobarene og vinden er ikke i en rett vinkel på lave breddegrader.

Denne regelen, som først ble oppdaget av de amerikanske meteorologene J.H. Coffin og William Ferrel, kommer av Ferrels lov. C. H. D. Buys Ballot, en nederlandsk meteorolog som publiserte loven i *Competus Rendus* i november 1857, har derimot gitt navn til loven, og mens William Ferrel var den første som kom med teorien bak dette, var Buys-Ballot den første til å stadfeste loven empirisk.

## Kilder
*M. Buys-Ballot, "Note sur le rapport de l'intensite et de la direction du vent avec les ecarts simultanes du barometre", ''Comptes Rendus'', Vol. 45 (1857) , pp. 765&ndash;768.
Committee to Protect Journalists

**Committee to Protect Journalists** (CPJ) er en uavhengig og ideell organisasjon basert i New York i USA, som arbeider for pressefrihet.

Organisasjonen ble grunnlagt av en gruppe amerikanske utenrikskorrespondenter i 1981, som svar på trakassering av journalister fra autoritære regimer.

CPJ organiserer offentlige demonstrasjoner og arbeider gjennom diplomatiske kanaler for å få til endring. Organisasjonen formidler også informasjon om forhold som angår pressefriheten, og utgir to ganger i året magasinet *Dangerous Assignments*.

Hvert år utgir organisasjonen en liste over journalister som har mistet livet under arbeidet over hele verden.

CPJ er også en av grunnleggerne av International Freedom of Expression Exchange 

## Eksterne lenker
*
Esten

**Esten** er en norsk og svensk variant av mannsnavnet *[[Øystein]]*, som er utledet av det norrøne navnet *Eysteinn* dannet av *auja*, «gave», eller *ey*, «øy», og *steinn*, «stein». Esten har navnedag 26. januar i Norge.

## Utbredelse
Tabellen nedenfor gir en detaljert oversikt over populariteten til fornavnet Esten i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.

* Esten Larsen (1891–1962), skipper under Gulltransporten
* Esten Gjelten (1942–2025), norsk skiskytter
* Esten O. Sæther (f 1955), norsk redaktør
* Kjetil Esten Haraldsson Manheim (f 1968), norsk musiker i Mayhem

## Referanser


## Eksterne lenker
*
Brödraskapet Wolfpack

**Brödraskapet Wolfpack** («Wolfpack», fra engelsk: *Ulveflokk*) er et svensk kriminelt nettverk som i hovedsak bestå av innsatte og tidligere fanger i svenske fengsler. Gruppen ble startet på Kumlaanstalten i 1995 og var innledningsvis organisert som en kriminell MC-gjeng med navnet **Brödraskapet MC**.

Det antas at gruppen har en indre kjerne på rundt 20 personer, som har sonet fengselsstraffer for grov kriminalitet. Gruppen skal ha vært innblandet i særlig narkotikarelatert kriminalitet og voldskriminalitet.

Danny Fitzpatrick, som ble myrdet i 1998, var organisasjonens første leder. Andre ledere skal ha vært nynazisten Patrick Huisman som også var medlem i Ariska brödraskapet og da han var leder av Brödraskapet Wolfpack fikk denne et nazistisk preg, noe som senere er blitt borte. 

Brödraskapet Wolfpack skal i dag være over hele Sverige, men har det største nærværet i Mälardalen, Skåne og Göteborgsområdet.

I forbindelse med ranet av postterminalen i Göteborg 22. januar 2008 har politiet arrestert og siktet tre angivelige deltakere i ranet, og i hvert fall en av disse skal være medlemmer av denne gruppen.

## Kilder
*Här är gängen polisen fruktar, artikkel på Aftonbladets websider 9. juli 2002 (besøkt 23. januar 2008) 
**Wolfpackanhängare begärs häktade*, artikkel fra Göteborgs-Posten 23. juli 2004
*Wolfpack Artikkel fra det svenske TV3-programmet Efterlysts hjemmeside (besøkt 15. januar 2008)
*«Pågrepet tilhører kriminell MC-gjeng», Aftenposten 23. januar 2008, besøkt samme dag
Jorge Eliécer Gaitán

**Jorge Eliécer Gaitán** (født 23. januar 1903, død 9. april 1948) var en colombiansk politiker og en leder av den populistiske bevegelsen i Colombia. Han har blant annet vært utenriksminister (1948, arbeiderminister 1943&ndash;1944 og borgermester i Bogotá (1936). Fra 1947 til 1948 var han leder av det colombianske liberale parti, og i valget i 1948 var han deres presidentkandidat. Han ble motarbeidet av Juan Roa Sierra, som i sin tid ble drept av en opphisset folkemasse. Det var mordet på Jorge Eliécer Gaitán den 9. april 1948 som utgjorde innledningen til borgerkrigen i perioden mellom 1948 til 1965 La Violencia.

## Referanser


## Eksterne lenker
* 
*
Jane Mykle

**Jane Mykle** (født **Axeliane Christine Zetlitz Kielland** 13. februar 1916 i Bergen, død 17. juni 1995 i Asker) var en norsk dukketeaterskaper og lokalpolitiker. Hun var gift med forfatteren Agnar Mykle (1915–1994) fra 1942 til 1957.

## Liv og arbeid
Mykle hadde artium, kveldsskole fra BHKS og ett år ved SHKS. Hun studerte videre i London og Paris og arbeidet som blomsterdekoratør, hanskemaker mm. Hun traff Agnar Mykle i 1939, og giftet seg med ham i 1942. Etter skilsmissen i 1957 var han leieboer hos henne fra 1963, og de tidligere ektefellene opprettholdt resten av livet tett kontakt.

Jane og Agnar Mykle ble pionerer innen norsk dukketeater, med utdannelse fra Marcel Temporals *Temporals institutt for dukketeater* i Paris. Ekteparet Mykle etablerte Norsk Dukketeater i 1949, og de to skrev en lærebok i dette emnet. Norsk Dukketeater inngikk siden samarbeid med Folketeatret.

Hun satt i Asker kommunestyre for SF/SV fra 1968 til 1983, og senere i fylkestinget i Akershus.

Agnar Mykles sønn fra første ekteskap Arne Bust Mykle (1937–2015) arbeidet også med dukketeater, og overtok etter hvert Norsk Dukketeater sammen med sine daværende hustru Bjørg Mykle. De utviklet blant annet barne-TV-serien om *[[Pompel og Pilt]]* fra 1969.

## Priser og utmerkelser
* Kirke- og undervisningsdepartementets premiering for *Dukketeater* i 1954, sammen med Agnar Mykle

## Referanser


## Litteratur
* *Dukketeater!* (lærebok, sammen med Agnar Mykle), 1954; gjenutgitt 1967 og 1995
* Alf van der Hagen. *En annen Mykle : møter med Jane Mykle*. 1994 ISBN 82-7094-695-8 
* *Dukketeater underveis : familien Mykle og Norsk dukketeater*. Ved Arne Bust Mykle, Tone Sinding Steinsvik og Sverre Følstad. Stiftelsen Modums blaafarveværk , 2006. ISBN 978-82-90734-36-2

## Eksterne lenker
* 
*
Bratz

:*For artikkelen om filmen fra 2007, se *

**Bratz** er en serie dukker som først ble lansert i 2001 av firmaet MGA Entertainment og er en betydelig konkurrent til Barbie-dukken som blir tilvirket av Mattel Inc.

Bratz-dukkene har større hode, smalere midje og større lepper enn Barbie. De har også en tøffere og mer ungdommelig stil. Bratz-teamet lanserte *Bratz Boyz* i 2002 og *Bratz Babyz* i 2004. Filmen ** ble lansert på amerikanske kinoer den 3. august 2007. Foruten dukkene finnes Bratz som en rekke andre produkter, blant annet sminkesaker.

Bratz-dukkene har fått kritikk for at de gir unge piker et orientalsk skjønnhetsideal, blant annet med smale midjer, store lepper og hard sminking. Bratz har også blitt kritisert for sine materialistiske vurderinger hvor interessen er fokusert på merkeklær, sminke og mote.

## Eksterne lenker
* Bratz.com en offisielle hjemmesiden til dukkene
* MGA Entertainment Leketøysfabrikanten bak dukkene
Brunt-Väisälä-frekvensen

**Brunt-Väisälä-frekvensen** eller oppdriftsfrekvensen blir brukt i atmosfærisk dynamikk og oseanografi om frekvensen som en pakke vil svinge opp og ned med rundt likevektspunktet i et statisk stabilt luft- eller vannlag. 

: N \equiv \sqrt{\frac{g}{\theta}\frac{d\theta}{dz}}, der \theta er potensiell temperatur, g er den lokale tyngdekraftsakselerasjonen og z er høyden.

## Kontekst
Dynamiske prosesser som tar ta i bruk Brunt-Väisälä-frekvensen er adiabatiske og innenfor stabile lagdelte hydrostatiske væsker. Hvis en pakke blir forskjøvet vertikalt i en slik væske, vil den akselerere tilbake til utgangspunktet på grunn av oppdriftskraften. Hvis omgivelsene hadde vært statisk ustabile, ville ikke pakken ha gått tilbake til utgangspunktet, men i stedet fortsette i den retningen pakken ble forskjøvet.
Liste over ordførere i Østre Toten

**Liste over ordførere i Østre Toten** gir en oversikt over Østre Toten kommunes ordførere. Kommunen ble etablert ved innføringen av formannskapslovene i 1837.

## Referanser



## Litteratur
*  

## Eksterne lenker
* Mjøsmuseets liste over ordførere
Yaw Ihle Amankwah

**Yaw Eystein Ihle Amankwah** (født 1988) er en norsk fotballspiller og fotballkommentator. Han la opp i 2022.

Amankwah gikk fra Fana IL til Brann sommeren 2007, men ble lånt ut igjen til Fana resten av sesongen. Fra sesongen 2008 ble han en del av A-stallen til Brann. I bortekampen mot HamKam samme sesong debuterte han i eliteserien. 2009-sesongen var han utlånt fra Brann til Alta IF.

Faren til Amankwah er ghanesisk, fra Accra, mens hans mor er norsk. Den tidligere Arsenal-spilleren Emmanuel Frimpong er sønn av Amankwahs fars søster. 

Fra og med 2022 er Amankwah fotballekspert for TV2.

## Referanser


## Eksterne lenker
*
Anstalten Kumla

**Anstalten Kumla** er et lukket fengsel, beliggende ved byen Kumla i Sverige. Kumla er Sveriges største og et av landets sikreste fengsler. Fengslet åpnet i 1965 og har 463 plasser og benyttes særlig til langtidsdømte.

Fengslet har et stort antall avdelinger, blant disse er *Riksmottaket*, hvor alle som er dømt til fire års fengsel eller mer, undersøkes før de blir plassert i det svenske fengselsvesenet.

Det kriminelle nettverket Brödraskapet Wolfpack ble startet på Kumlaanstalten i 1995.

## Noen kjente personer som har sittet på Kumla
*Christer Pettersson
*Clark Olofsson
*Lars Tingström
*John Ausonius (Lasermannen)
*Lars-Inge Svartenbrandt
*Mats Rimdahl (Maskeradligan)
*Stig Bergling
*Ioan Ursut
*Mijailo Mijailovic
*Helge Fossmo
*Tony Byström
*Rahmi Sahindal (Fadime Sahindals far)
*Jackie Arklöv

## Eksterne lenker
* Anstalten Kumla
Bente Lohne

**Bente Lohne** (født 1953) er en norsk forfatter.

Lohne har skrevet bøker for barn og ungdom. Hennes bokserie *Beretningen om Julias lange reise* (*Julias reise* (1982), *En bundet drage* (1983), *De lange sverd* (1984) og *Gullridderen eller Krigens sang* (1987) er omtalt som den første fantasyserien for barn skrevet i Norge.  

Bente Lohne er gift med film- og forretningsmannen Håkon Gundersen.

## Bibliografi
* *Blåmann, Blåmann* &ndash; barnebok (1978)
* *Julias reise* &ndash; barnebok/fantasy (1982)
* *En bundet drage* &ndash; barnebok/fantasy (1983)
* *De lange sverd* &ndash; barnebok/fantasy (1984)
* *Gullridderen eller Krigens sang* &ndash; barnebok/fantasy (1987)
* *Hjemme er der hvor hjertet er* &ndash; ungdomsbok (1993)
* *Tre vandrere. En valfart til Nidaros i det Herrens år 1240* &ndash; ungdomsbok (1997)

## Referanser


## Kilder
* Presentasjon av Bente Lohne i Forfatterkatalogen på Forfattersentrums nettsider
Kløverspinner

**Kløverspinner** (*Lasiocampa trifolii*) er en sommerfugl som tilhører familien ekte spinnere (Lasiocampidae). Den ligner en liten utgave av eikespinneren (*Lasiocampa quercus*). Den er knyttet til tørre, solrike, gjerne sandete steder som strandenger og sanddyner. I Norge finnes den bare ved kysten, vestover til Rogaland.

## Utseende
En middelsstor (vingespenn 37 – 61&nbsp;mm, hunnen større enn hannen), rødbrun spinner. Hannens antenner er kraftige, fjærformede om over havparten så lange som forvingene, hunnens er nekle og bare omtrent 1/3 så lange som forvingene. Vingene er ensfarget rødbrune bortsett fra at forvingene har en liten, hvit flekk i midetn av vingen og et tofarget, lyst og brunt tverrbånd litt utenfor denne. Larven har et rødlige hode, den mørke kroppen er tett kledt med fine, ullaktige hår som er brunrøde på ryggen og bleke på sidene, dessuten en del lengre, hvite hår.

Lasiocampa trifolii-Raupe.jpg|kløverspinner, larve
Lasiocampa trifolii MHNT CUT 2011 0 446 male Mussidan.jpg|♂ 
Lasiocampa trifolii MHNT CUT 2011 0 446 male Mussidan.jpg|♀


## Levevis
Larvene lever først og fremst på planter i erteblomstfamilien (Fabaceae), for eksempel kløver, vikker og blålusern, men de kan også spise lyng og forskjellige slags gress. De lever enkeltvis. Arten finnes først og fremst i tørre, sandete områder og på heder. De voksne spinnerne kan mest påtreffes i august, da de flyr i kveldingen. Hannene flyr rundt i stor fart på jakt etter hunnene, som for det meste sitter stille og sender ut feromoner. De kommer gjerne til lys. Så snart hunnen har paret seg, flyr hun ut for å legge 150 – 250 egg, som enten slippes fra luften eller slippes ned når hun sitter i vegetasjonen.

## Utbredelse
Kløverspinneren lever i Nord-Afrika, det meste av Europa og videre østover til Jakutia i Sibir. I Norge forekommer den bare langs kysten vestover til Rogaland. Bestandene er lokale, men arten kan være tallrik der den finnes.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lasiocampa_trifolii.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lasiocampidae/trifolii.html
## Eksterne lenker
*
Kaldblodshest

En **kaldblodshest** er betegnelsen på den gruppe hesteraser som ligger lengst fra de varmblodige hesterasene som araberhesten og den engelske fullblodshesten.  (Dette betyr ikke at hestene er kaldblodige i betydningen vekselvarme – alle hester er varmblodige i betydningen jevnvarme, altså at dyret selv regulerer kroppstemperaturen og at blodet normalt vil ha høyere temperatur enn omgivelsene). Kaldblodshesten er tung og hardfør, og mange er tunge trekkhester. Alle tre av Norges nasjonalhesteraser, fjordhesten, dølahesten og nordlandshesten er kaldblodshester. Andre kaldblodsraser er Clydesdale, Shire og Percheron. Kaldblodshestene har fått sin betegnelse fordi de ofte har rolig temperament. De tåler også ofte kaldt vær bedre, da de lettere utvikler vinterpels. Muskelmessig er de ofte sterkere i forhold til høyde og kroppsmasse enn varmblodshester. Kaldblodshester kan være store trekkhester, eller små ponnier som shetlandsponnien.

## Se også
*Norsk kaldblodstraver
Taigaspinner

**Taigaspinner** (*Cosmotriche lobulina*) er en sommerfugl som tilhører familien ekte spinnere (Lasiocampidae). Den er knyttet til barskog og er i Norge bare kjent fra noen få steder i indre Øst- og Sørlandet.

## Utseende
En middelsstor (vingespenn 30 – 51&nbsp;mm), mørk grå spinner. Hannen kjennes lett på den grå fargen kombinert med en trekantet, hvit flekk i forvingen, mens hunnen kan minne om enkelte nattfly i slekten *[[Xestia]].*  **Kroppen** er ensfarget mørkegrå, hannens antenner kraftig fjærformede og rundt halvparten så lange som forvingene, hunnens smalt fjærformede og rundt 1/3 av forvingenes lengde. **Forvingen** er grå med et bredt, urgelemessig, litt mørkere tverrbånd i midten. Dette er kantet med hvitt på begge sider og har en trekantet, gråhvit flekk i midten. **Bakvingen** er ensfarget grå, en del lysere enn forvingen. Larven er mørkegrå på rygge, på sidene blålig med brunrøde og hvitgule flekker. Den har tette tufser av oppstående, mørke og lyse hår på ryggen og på sidene, med tilsynelatende nakne hudpartier imellom.

## Levevis
Taigaspinneren er knyttet til nordlige barskoger, men ikke nødvendigvis til taigaen. Larvene lever først og fremst på furu, i noen grad også på gran. Det finnes to underarter i Norden. Underarten *lobulina* forekommer i Sør-Norge, -Sverige og -Finland og er knytte til varme, tørre furuskoger, mens underarten *junia* lever i gammel granskog, mest i Sverige og Finland.  Disse spinnerne holder seg mest i trekronene og kommer ikke ofte ned til bakken, det kan være noe av grunnen til at de forholdsvis sjelden blir registrert. Begge kjønn flyr om natten, hunnene vanligvis før midnatt og hannene etter. Hannene kommer gjerne til lys, men ikke hunnene. De sørlige bestandene flyr i august, de nordlige i juni – juli. Flygetiden varer gjerne bare rundt en uke. I de nordlige delene av utbredelsen flyr denne arten bare annethvert år. Hunnene legger 70 – 100 egg enkeltvis eller noen få sammen på barkvister. Larveutviklingen tar ett år i sør, to i nord. Larven overvintrer på kvistene der den lever, og er meget motstandsdyktig mot kulde.  
## Utbredelse
Arten finnes fra Alpene og andre fjellområder i Vest-Europa nord- og østover gjennom taiga-beltet til Mongolia, Kina og Japan. I Norge er den bare funnet noen få ganger, underarten *lobulina* i indre Aust-Agder, Telemark og Buskerud, underarten *junia* i Hedmark og Sør-Trøndelag.

## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cosmotriche_lobulina.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lasiocampidae/lobulina.html
## Eksterne lenker
*
Nordre Toten

**Nordre Toten**, med postnummer 2820, er et poststed i Nordlia i Østre Toten. Det er innbyggerne i den midtre og nordre delen av Nordlia som har denne postadressa. Nordre Toten ble gjeninnført av Posten 1. oktober 2008, etter at folk i Nordlia siden 1989 hadde hatt adresse Gjøvik (2800 og 2816).

Det opprinnelige poststedet Nordre Toten (postnummer 2859) ble oppretta i 1913 som erstatning for brevhuset "Nordliens meieri". Både brevhuset og det seinere postkontoret holdt til i lokalene til Nordlia Handel (Nordliens meieri). Postkontoret ble lagt ned i 1989, og ny postadresse ble Nordre Toten (ev. Nordlia) 2800 GJØVIK. Det var bare innbyggerne i den midtre delen av Nordlia, det nåværende tettstedet, som hadde adresse Nordre Toten. Nordre Toten var et såkalt *papirnavn*; det ble ikke brukt i annen sammenheng enn som postadresse. Som betegnelse på bygdelaget brukte en hele tida Nordlia. Det var trulig Postverket sjøl som fant på navnet Nordre Toten. 

## Poståpnere/styrere

*Borghild Blichseth 1.10.1913 (f.1886). 
*Tilla Holter 23.4.1934 (f.1899). 
*Arnstein Hostad (midlertidig fra ca. 1945). 
*Alf Sønes (midlertidig fra ca. 1946). 
*Tilla Holter igjen tilsatt fra 1.9.1950.
*Asbjørn Gjerdet 1.10.1978 (f.1920). 

## Kilder og litteratur

Poststedsdatabasen
Lucinda Williams

**Lucinda Williams** (født 26. januar 1953 i Lake Charles, Louisiana) er en amerikansk roots rock-, folk- og countrymusiker.

20 år etter sin debut fikk hun sitt kommersielle gjennombrudd med albumet *Car Wheels on a Gravel Road* (1998). I dag tilhører hun de mest kjente representantene innen sin musikkretning.

Time Magazine kåret henne i 2002 til den beste singer-songwriter i USA.

## Diskografi
* Ramblin' (1979)
* Happy Woman Blues (1980)
* Lucinda Williams (1988)
* Sweet Old World (1992)
* Car Wheels on a Gravel Road (1998)
* Essence (2001)
* World Without Tears (2003, HDCD-format)
* Live @ the Fillmore (2006)
* Car Wheels on a Gravel Road – Deluxe Edition (med alternative versjoner og bonus-Live-CD) (2006)
* West (2007)
* Little Honey (2008)
* Blessed (2011), 2 CD, Universal Music Entertainment, Berlin, MCA Records LC01056.

## Utmerkelser
Tre Grammy Awards:
* Best Country Song (1994)
* Best Contemporary Folk Album (1998)
* Best Female Rock performance (2002)

## Referanser


## Eksterne lenker
* 
* 
* 
* 
* 
* Diskografi og CD-oversikt , Rolling Stone
Rødbrun bladspinner

**Rødbrun bladspinner** (*Phyllodesma ilicifolium*) er en sommerfugl som tilhører familien ekte spinnere (Lasiocampidae). Denne spinneren, som når den sitter stille ligner et vissent blad, finnes på Øst- og Sørlandet i Norge.

## Utseende
En middelsstor (vingespenn 26 – 45 mm, hunnen større enn hannen), rødbrun spinner. Vingene er sterkt bølgete i ytterkanten og spinneren ligner et vissent blad når den sitter i ro. Kroppen er kort og tykk, antennene er forholdsvis korte, godt under halvparten så lange som forvingene hoa hannen og under 1/3 så lange som forvingene hos hunnen. **Hodet** er ganske lite, labialpalpene er kraftige og stikker litt fram som et nebb. **Forvingen** er rødbrun, grå langs ytterkanten. **Bakvingen** er gråbrun med en rødbrun flekk ved fremkanten. Larven er brun med en blålig sidestripe, ovanefor denne med oransjerøde, hvite og svarte flekker. Hodekapselen er mørkebrun. Larven er jevnt kledt med korte, oppstående hår.

## Levevis
Rødbrun bladspinner forekommer i bar- og blandingsskoger med rik forekomst av bærlyng. Larvene lever enkeltvis på blåbær, blokkebær, ulike slags vier og osp, av og til også på ulike urter. Når larven blir forstyrret, bøyer den fremkroppen tilbake over bakkroppen og sperrer ut de tre beinparene. Den kan også bøye forkroppen ned, to store, svartkantede, oransje flekker kommer da til syne. Dette kan bidra til å skremme vekk rovdyr. Utviklingen blir fullført i løpet av sommeren og den overvintrer som puppe. De voksne spinnerne flyr om natten i mai – juni, hunnen gjerne tidlig på natten og hannen senere. Hunnen legger 100 – 170 egg enkeltvis på kvister og blader av vertsplantene før hun dør.

## Utbredelse
Rødbrun bladspinner finnes i store deler av Europa (men mangler i mye av Middelhavsområdet) og videre østover til Amur. I Norge er den forholdsvis vanlig på Sør- og Østlandet vest til Kristiansand og nord til Trysil.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phyllodesma_ilicifolia.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lasiocampidae/ilicifolia.html
## Eksterne lenker
*
Båndringspinner

**Båndringspinner** (*Malacosoma castrensis*) er en sommerfugl som tilhører familien ekte spinnere (Lasiocampidae). I Norge finnes den bare i et lite område langs kysten fra svenskegrensen til Vest-Agder.

## Utseende
En ganske liten (vingespenn 24 – 40&nbsp;mm), gul- eller brunaktig spinner. Det er stor forskjell på kjønnene. Hannen er gul med brune striper på forvingene, mens den mye større hunnen er rødbrun med to brede, lyse tverrbånd. Som vanlig hos spinnere har hannen store, fjærformede antenner, hunnens antenner er kortere og mye slankere, kamformede. Hannens bakvinger er sjokoladebrune, hunnens samme farge som forvingene. Larven er svart med en oppbrutt, blå stripe langs sidene av ryggen og en bred, uregelmessig, oransje og svart stripe langs midten. Den ligner larven til okergul ringspinner, men virker mer brokete, fargene er mindre rene. Hodet er blått. Den har sparsomme, lange, lyse, oppstående hår.

## Levevis
Båndringspinneren finnes på tørre, åpne, solrike marker med kort vegetasjon, for eksempel strandenger og beitemarker. Larvene kan finnes på en rekke forskjellige planter, oftest i kurvplantefamilien (Asteraceae), blant andre ryllik, vanlig knoppurt, sveve og burot. Den kan også leve på kjempe (*Plantago* spp.), bringebær og andre planter.
De lever selskapelig i et silkespinn, bortsett fra i det siste larvestadiet da de lever enslige. De kryper ut fra spinnet sammen og følger da gjerne spesielle ruter langs silkespor ut til næringsplantene. De utvokste larvene forpupper seg i en gul kokong, de voksne spinnerne klekkes etter tre – fire uker. De flyr i juli – august. Etter paringen legger hunnen 500 – 700 egg i en tett spiral rundt et strå eller en tynn kvist, før hun dør. Eggene klekkes ikke før neste vår. De tåler å overflommes av sjøvann uten å ta skade.

## Næring
Båndringspinner spiser deler av grass, blader og andre "stilker".
Væsken får den i seg ved å suge vanndråper som er på gress, strå OSV.

## Utbredelse
Båndringspinneren forekommer fra Nord-Afrika, gjennom det meste av Sør- og Mellom-Europa, østover gjennom Russland til Stillehavet, Mongolia og Tibet. I Norge finnes den bare ved strandkanten fra Østfold vestover til Vest-Agder. Bestandene er gjerne små og spredte.

## Referanser


## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/malacosoma_castrensis.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lasiocampidae/castrensis.html

## Eksterne lenker
*
Eikebladspinner

**Eikebladspinner** (*Gastropacha quercifolia*) er en sommerfugl som tilhører familien ekte spinnere (Lasiocampidae). Den er bare funnet én gang i Norge, da noen larver ble funnet ved Grimstad i Aust-Agder i 1917.

## Utseende
En ganske stor (vingespenn 50 – 81 mm) og kraftig, rødbrun spinner. Vingenes ytterkant er tannete, og når denne spinneren sitter stille, ligner den mye på et vissent blad. Hodet er middels stort, labialpalpene er ganske store og stikker fram som et nebb. Et uvanlig trekk ved denne slekten er at det nesten ikke er forskjell på hannens og hunnens antenner. Begge er rundt 1/3 så lange som forvingene og smalt fjærformede. Begge vingepar er mørkt rødbrune med to smale, ofte utydelige, mørkere siksak-tverrbånd. Larven er grå, fint og tett hårete. Den har et «skjørt» av tette hår langs sidene slik at den ikke kaster noen synlig skygge, den er derfor veldig godt kamuflert når den sitter på en grein. Den har enkelte små, uregelmessige, lyse flekker på ryggen. Puppen ligger i en smal kokong. Den skiller ut et sekret som etter hvert tørker inn til et hvitt, melaktig belegg.

## Levevis
Eikebladspinneren forekommer på varme, buskrike marker og i hager. Larven lever på ulike busker og trær i rosefamilien (Rosaceae) og pilefamilien (Salicaceae). De voksne spinnerne flyr om natten i juli – august.
## Utbredelse
Eikebladspinneren forkommer fra Sør- og Mellom-Europa østover gjennom Russland til Kina og Japan. I Norden forekom den inntil nylig bare i et lite område i Småland, Öland og det nordlige Gotland i Sverige, men i de siste årene ser den også ut til å ha etablert seg i det sørøstlige Finland. Det er usikkert om larvefunnet ved Grimstad i 1917 tyder på at arten da hadde bestander i området, eller bare skyldes en tilfeldig innførsel. I alle fall er det ingenting som tyder på at denne arten finnes i Norge i dag.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/g/gastropacha_quercifolia.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lasiocampidae/quercifolia.html
## Eksterne lenker
*
Sundt Air

**Sundt Air AS** er et norsk selskap som driver oppdragsflyving for næringsliv, politikere og privatpersoner med fly som i hovedsak eies av selskap tilhørende norske næringlivstopper. Selskapet har sin hovedbase på Oslo lufthavn, Gardermoen og har over 100 ansatte, hvorav 40 flygere.

Selskapet ble startet som Nor Aviation AS i 1996. Sundt AS, et selskap som tilhørte Petter Sundt, overtok dette selskapet i 1998. Sundt Air AS eier også 34% av aksjene i Pegasus Helicopter as.

## Flåte

## Referanser


## Eksterne lenker
*
Harald Munthe-Kaas

**Harald Munthe-Kaas** (1937–2003) var en norsk journalist, statsviter og sakprosaforfatter som var ansatt i NRK en årrekke. Han arbeidet primært med utenriksstoff og var NRKs korrespondent i Kina. 

Munthe-Kaas var magister i statsvitenskap og var en av de første nordmenn som studerte kinesiske ved Pekinguniversitetet. 

Han var frilanser for NRK i Asia fra 1967, og var 1970–1971 NRKs første korrespondent i Hongkong. Senere var han i perioden (1979–1982) i Beijing etter at kontoret i Hongkong ble nedlagt og erstattet med kontorer i Beijing og Singapore.  

## Forfatterskap
* *Med mikrofonen i Maos Kina*. Aschehoug, 1965
* *The Chinese Communist Party*. UStat, 1968
* Harald Munthe-Kaas og John Gittings: *Maos siste revolusjon*. Aschehoug, 1970
* 
* *Norge, Norden, EF*. (som redaktør) Norsk utenrikspolitisk institutt, 1972   
* *Mao Tse-tung*. Tiden, 1975. Serien *Tidens emnehefter*.
* *Kinas nye ansikt*. Tiden, 1979
* Alv Storheid Langeland og Haakon Holmboe: *Menneskenes liv og historie. India og Sørøst-Asia* Cappelen, 1969. Ny utgave ved Harald Munthe-Kaas 1981. («Grimbergs verdenshistorie»)
* Alv Storheid Langeland: *Menneskenes liv og historie. Kina, Japan, Korea* Cappelen, 1969. Ny utgave ved Harald Munthe-Kaas 1981. («Grimbergs verdenshistorie»)
* *Kinesiske nærbilder*. Gyldendal, 1983
* *FN – Ny giv i en endret verden?*. (som redaktør) Universitetsforlaget, 1990
* *Dragen våkner: Kinas kapitalistiske revolusjon*. Universitetsforlaget, 1996

## Referanser
Kjell Lokvam

**Kjell Kristian Lokvam** (født 1936) er en norsk journalist og radioprogramleder. Han var i perioden (1975&ndash;1979) NRKs korrespondent i London. Han var leder for NRKs internasjonalt kontor fra 1992 til 1999.

## Bibliografi
* *Historien om Internasjonalt kontor i NRK: Utenlandstjeneste fra 1964 til 1999* (1999)
## Referanser
Steinar Brauteset

**Steinar Bjarne Brauteset** (1927–2000) var en norsk journalist og programleder i NRK. Han var NRKs korrespondent i Paris fra 1969 til 1973, og arbeidet også i flere år som programleder i NRK Radio, blant annet i *[[Dagsnytt]]* og *[[Landbrukshalvtimen]]*. Brauteset var ansatt i NRK i over 40 år. Han ga ut fire sakprosabøker.

## Bakgrunn og utdannelse
Steinar Brauteset vokste opp på Skjetlein landbruksskole, der hans far var overlærer. Han tok hovedfag i nordisk ved Universitetet i Oslo i 1957.

## NRK-karriere og forfatterskap
I 1952 ble Brauteset ansatt i NRK i et ettårig vikariat.

Han hadde en forholdsvis bred historisk orientering, og var særlig interessert i norsk okkupasjonshistorie. I forbindelse med 25-årsmarkeringen for den tyske invasjonen av Norge lagde han en radioserie på i alt 58 episoder som ble sendt fra 1965 til 1970. 

Han var redaktør for NRK-programmet *Landbrukshalvtimen* mellom 1973 og 1993.

## Priser og utmerkelser
Brauteset var nynorskmann, og fikk i 1984 Kringkastingsprisen for sitt «gode språk og fremføring». I 1994 ble han tildelt Kongens fortjenstmedalje i gull.

## Bortgang
Brauteset døde 10. mai 2000 etter flere års sykdom.

## Bibliografi
* 1957: *Jacob Sandes lyrikk 1929–1956* (Hovedoppgave i nordisk)
* 1973: *Sett frå Paris*, Samlaget
* 1983: *Landbrukshalvtimen*, Samlaget
* 1986: *Gestapo-offiseren [[Siegfried Wolfgang Fehmer|Fehmer]]: Milorgs farligste fiende*, Cappelen
* 1987: *I kamp om Narvik 1940: Heinz, Peter, Cyril, Alain, Pierre, Ksawery, Nick, Rolf*, Cappelen

## Referanser
No Country for Old Men

*** No Country for Old Men *** er en amerikansk kriminalthriller fra 2007 regissert av Joel og Ethan Coen. Filmen er basert på Cormac McCarthys roman *[[No Country for Old Men (bok)|No Country for Old Men]]*. 

Den ble tildelt fire Oscar-priser, inkludert i klassen for beste film. 

*No Country for Old Men* ble meget godt mottatt av anmelderne og ble en moderat publikumsuksess. 

## Handling
Handlingen er lagt til Texas i 1980. Llewelyn Moss er ute på jakt i nærheten av Rio Grande. Ved et øde sted oppdager han tilfeldig flere drepte mennesker, heroin og to millioner dollar i kontanter. Han tar med seg pengene, men en radiosender i vesken gjør at en kaldblodig leiemorder settes på sporet av ham. En aldrende sheriff forsøker samtidig å finne morderen og pengene.

## Om filmen

### Popularitet og økonomi
Filmen ble en moderat suksess. Den innbrakte $171,6 millioner på verdensbasis, hvorav $74,2 millioner i USA, $13,7 millioner i Storbritannia, $10,8 millioner i Spania, $9 millioner i Frankrike og $1,8 millioner i Norge. Den havnet på en 31-plass over de mest innbringende filmene på verdensbasis i 2007 (på 36-plass i USA).

Produksjonskostnadene var på $25 millioner.

### Priser og nominasjoner
Filmen ble nominert til åtte Oscar og vant fire av disse i kategoriene beste film, beste regi, beste filmatisering og beste mannlige birolle (Javier Bardem). Den ble også tildelt to Golden Globe (birolle og manus), tre BAFTA (biroller, foto og regi) og to ved Screen Actors Guild Award (birolle og cast).

### Innspilling
Filmen er innspilt i Marfa, Texas og New Mexico i 2006. 

## Rolleliste
* Tommy Lee Jones – *Ed Tom Bell*
* Javier Bardem -* Anton Chigurh*
* Josh Brolin – *Llewelyn Moss*
* Woody Harrelson – *Carson Wells*
* Kelly Macdonald – *Carla Jean Moss*
* Garret Dillahunt – *Wendell*
* Tess Harper – *Loretta Bell*
* Barry Corbin – *Ellis*
* Stephen Root – *Mannen*
* Rodger Boyce – *Sheriff*
* Beth Grant – *Agnes*

## Referanser


## Eksterne lenker
* 
* 
*
Audun Tjomsland

**Audun Tjomsland** (født 1943) er en norsk journalist, sakprosaforfatter og informasjonsmedarbeider. Han var utenriksmedarbeider i *[[Aftenposten]]* og journalist, senere redaktør, i ''Sandefjords Blad''. Han var lenge ansatt i NRK *[[Dagsrevyen]]* som nyhetsoppleser, og har vært NRKs korrespondent i New York og London. Tjomsland har vært informasjonsdirektør både i Braathens SAFE og i NSB. Han driver i dag Tjomsland Media A/S sammen med sin kone Liv Tjomsland.

I 2011 ble Tjomsland valgt inn i bystyret i Sandefjord for Høyre og ble gjenvalgt ved kommunestyrevalget i 2015. Han har vært medlem av formannskapet og har også vært leder for helse- og sosialutvalget. Han er leder for Bjerggata og omegn vellag i Sandefjord.

## Bibliografi
* *Idrett og menneskeverd* (1994) med Johann Olav Koss ISBN 978-82-0214911-6
* *Norway at the Olympics : The Norwegian Olympic Committee, Norwegian Olympic victories, The National Top Sports Programme* (red.) (1994) med Jan Greve og Asgeir Sektnan ISBN 978-07-6051203-6
* *Mot alle odds: Braathens SAFE – 50 år på norske vinger*. (1995) ISBN 82-990400-1-9
* *Høyt spill om Torp* (2005) ISBN 82-997212-0-2
* *En personlig reise i Amerika : fra Kennedy til Obama* (2008) ISBN 978-82-458-08-76-6
* *-en hjelpende hånd – Sandefjord sanitetsforening i 100 år*. (2009) ISBN 978-82-303-1348-0
* *Anders Jahre – hans liv og virksomhet (2013) [[Tjomsland Media A/S]] ISBN 978-82-9972122-6. 2. utgave (2020). Også Jubel forlag (2019) ISBN 9788299721219*
* *Industrieventyret Huseby: Fra høvel til IT* (2020) ISBN 978-82-8336005-9

## Eksterne lenker
* Tjomsland Media
Björn Carlström

**Björn Anders Carlström** (født 29. september 1963 i Partille, Göteborg) er en svensk filmprodusent og manusforfatter. 
 
Carlström begynte å arbeide med film i Mats Helge Olssons filmfabrikk. Han har også arbeidet med reklamefilm og langfilmsproduksjon hos filmselskapet Sonet. 
 
## Filmmanus
* 2005 – *[[Moreno och tystnaden]]* 
* 2005 – *[[Carambole (film)|Carambole]]*
* 2005 – *[[Coachen]]* 
* 1997 – *Lilla Jönssonligan på styva linan*
* 1996 – *[[Jägarna]]* 
 
## Produsent, utvalg
* 2005 – *Rubinbröllop*  
* 2003 – *Föräldramötet* 
* 1999 – *[[Vägen ut]] * 
* 1999 – *[[Noll tolerans]] *
* 1997 – *Lilla Jönssonligan på styva linan*
* 1997 – *9 millimeter* 
* 1996 – *[[Jägarna]] * 

## Referanser


## Eksterne lenker
*
Åsen stasjon

**Åsen stasjon** er en stasjon som ligger til Nordlandsbanen i Levanger kommune. Den ligger 70,6 moh, 61,40 km fra Trondheim. Stasjonen ble åpnet i 1902 og hadde da en stasjonsbygning tegnet av Paul Armin Due.. Denne brant ned, og dagens stasjonsbygning er fra 1944.

## Referanser


## Litteratur
* 

## Eksterne lenker
Ronglan stasjon

**Ronglan stasjon** er en stasjon som ligger til Nordlandsbanen i Levanger kommune i Trøndelag. Den ligger 61,64 moh, 69,65 km fra Trondheim. Stasjonen ble åpnet i 1902 og stasjonsbygningen er tegnet av Paul Armin Due.

## Referanser


## Litteratur
* 

## Eksterne lenker
Jarl Veggan

**Jarl Veggan** (født 1944) er en norsk journalist, byråsjef og informasjonsmedarbeider. Han har flere års fartstid fra DNB og NRK. 

Han var konserndirektør for kommunikasjon i DnB NOR (tidligere Den norske Bank og DnC) gjennom 18 år frem til han gikk av med pensjon i 2007. Han har tidligere vært informasjonsdirektør i Televerket (1985–88) og byråsjef og leder for Forsvarsdepartementets informasjonskontor (1980–82). Jarl Veggan har vært journalist i *[[Mannskapsavisa]]* og ''Verdens Gang'', og han var i 16 år programmedarbeider i NRK, blant annet som korrespondent i Stockholm (1976–77) og vaktsjef i *[[Dagsnytt]]*. Veggan gikk Forsvarets høgskole i 1973-74.

## Referanser
Levanger stasjon

**Levanger stasjon** er en stasjon som ligger til Nordlandsbanen i Nord-Trøndelag. Den ligger 3,3 moh, 83,9&nbsp;km fra Trondheim. Stasjonen ble åpnet i 1902 da Hell-Sunnanbanen stod ferdig. Stasjonsbygningen er tegnet av Paul Due.

## Stasjonsmestre
*1902–1921: Emil Ferdinand Øvergård
*1921–1935: Lauritz A. Øyen
*1935–1940: Lauritz A. Lybæk
*1940–1943: Johannes Johannesen
*1943–1953: Aksel Kåsen
*1953–1959: Georg Hovelsen
*1959–1965: Olav E. Aunås
*1965–1972: Petter B. Øydahl
*1972–?: Jørgen Næss

## Bildegalleri

Fil:Levanger_stasjon.JPG|Levanger stasjon


## Referanser


## Eksterne lenker

*
Per Erik Borge

**Per Erik Borge** (født  1948) er en norsk journalist, informasjonsrådgiver og forfatter. Han var i perioden (1980–1984) NRKs første korrespondent i Latin-Amerika med kontor i Caracas, Venezuela og Rio de Janeiro. Borge har skrevet både romaner og sakprosa. 

Borge startet sin journalistiske karriere i Orientering, Ny tid og Arbeiderbladet. Deretter var han ansatt i Trønderavisa, hvor han var frem til han ble ansatt som korrespondent i NRK. I 1992 ble han reporter i ''Vi Menn'' og i 2001 ble han ansatt som informasjonsrådgiver i Byrådslederens avdeling i Oslo Rådhus. 

## Bibliografi
* med Dan Børge Akerø, Helge Hveem og Dag Poleszynski: *Norge i Brasil. Militærdiktatur, folkemord og norsk aluminium* (1979)
* *Så langt fra Gud, så nær USA* (1985)
* *Bevisenes bok* &ndash; kriminalroman (1992)
* *Kondorens flukt* &ndash; kriminalroman (1993)
* *Sicilianske hedersmenn* &ndash; kriminalroman (1996) (*Roman*)
* med Trond Andersson og Håkon Bonafede: *Langs markfiskerens stier. Om kunsten å fiske ørret* (1997)
* *Harpunen i hjertet* &ndash; kriminalroman (2000) 
* *Myrmannen* &ndash; kriminalroman (2002)
* med Trond Andersson: *Ørretfiske under vulkanene. På loffen i chilensk Patagonia* (2005)

## Referanser
Egil Johan Ree

**Egil Johan Ree** (1936–2010) var en norsk journalist og oversetter. Han var ansatt i NRK i over 40 år. Han jobbet mye med utenriksstoff og var NRKs korrespondent i Moskva. Han ble også kjent for sine radiokåserier. 

Ree ble ansatt i NRK i 1962. Han var utenriksreporter fra 1968 til 1977. Fra 1971 til 1975 var han NRKs korrespondent i Moskva. Han er også kjent som radiokåsør i nyhetsmagasinet ''Her og nå'' på NRK P1, der han i en årrekke bidro med ofte underfundige og sarkastiske kåserier. 

Han mottok Kringkastingsprisen i 2001

## Referanser